ประกาศธนาคารแห่งประเทศไทย เรื่อง การอนุญาตให้ธนาคารพาณิชย์ประกอบธุรกิจนายหน้าประกันวินาศภัย และนายหน้าประกันชีวิต

ประกาศธนาคารแห่งประเทศไทย

ประกาศธนาคารแห่งประเทศไทย
เรื่อง
การอนุญาตให้ธนาคารพาณิชย์ประกอบธุรกิจนายหน้า
ประกันวินาศภัย
และนายหน้าประกันชีวิต
----------------
                        อาศัยอำนาจตามความในมาตรา
๙ ทวิ แห่งพระราชบัญญัติการธนาคาร
พาณิชย์ พ.ศ. ๒๕๐๕ และที่แก้ไขเพิ่มเติม
ธนาคารแห่งประเทศไทยอนุญาตให้ธนาคารพาณิชย์
ประกอบธุรกิจการเป็นนายหน้าประกันวินาศภัยและนายหน้าประกันชีวิตตามหลักเกณฑ์และ
เงื่อนไขดังนี้

                        ข้อ
๑  ในหนังสือฉบับนี้
                        "นายหน้าประกันวินาศภัย"
หมายความว่า ธุรกรรมการเป็นนายหน้าประกัน
วินาศภัยตามที่ได้รับอนุญาตจากนายทะเบียน
                        "นายหน้าประกันชีวิต"
หมายความว่า ธุรกรรมการเป็นนายหน้าประกันชีวิตตาม
ที่ได้รับอนุญาตจากนายทะเบียน
                        "บริษัท"
หมายความว่า บริษัทจำกัดหรือบริษัทมหาชนจำกัดที่ได้รับใบอนุญาต
ประกอบธุรกิจประกันวินาศภัย ตามพระราชบัญญัติประกันวินาศภัย
พ.ศ. ๒๕๓๕ หรือได้รับใบ
อนุญาตประกอบธุรกิจประกันชีวิต ตามพระราชบัญญัติประกันชีวิต
พ.ศ. ๒๕๓๕ และหมายความ
รวมถึงสาขาของบริษัทประกันวินาศภัย
หรือบริษัทประกันชีวิตต่างประเทศที่ได้รับใบอนุญาต
ประกอบธุรกิจประกันวินาศภัย หรือธุรกิจประกันชีวิตในราชอาณาจักรตามพระราชบัญญัติดังกล่าว
ด้วย
                        "นายทะเบียน"
หมายความว่า นายทะเบียนตามพระราชบัญญัติประกันวินาศ
ภัย พ.ศ. ๒๕๓๕ และพระราชบัญญัติประกันชีวิต พ.ศ. ๒๕๓๕

                        ข้อ
๒ 
ธนาคารพาณิชย์ที่จะประกอบธุรกิจการเป็นนายหน้าประกันวินาศภัย
และนายหน้าประกันชีวิต
จะต้องยื่นขออนุญาตและปฏิบัติตามประกาศนายทะเบียนซึ่งออกตาม
ความในพระราชบัญญัติประกันวินาศภัย พ.ศ. ๒๕๓๕
และพระราชบัญญัติประกันชีวิต พ.ศ. 
๒๕๓๕ ในเรื่องที่เกี่ยวข้อง

                        ข้อ
๓ 
ห้ามธนาคารพาณิชย์บังคับลูกค้าทำประกันวินาศภัย และ/หรือประกัน
ชีวิต ผ่านธนาคารพาณิชย์ หรือบังคับลูกค้าทำประกันวินาศภัย
และ/หรือ ประกันชีวิตกับบริษัทใด
บริษัทหนึ่งเป็นการเฉพาะเจาะจง
แต่ให้ลูกค้ามีสิทธิเลือกที่จะทำประกันวินาศภัย และ/หรือประกัน
ชีวิตกับบริษัทใดก็ได้ หรือจะทำประกันวินาศภัย
และ/หรือประกันชีวิตผ่านนายหน้าประกันวินาศภัย 
และ/หรือนายหน้าประกันชีวิตใดก็ได้ ตามความสมัครใจของลูกค้า

                        ข้อ
๔ 
ธนาคารพาณิชย์ที่ได้รับอนุญาตประกอบกิจการนายหน้าประกันวินาศ
ภัย และ/หรือนายหน้าประกันชีวิต ต้องปฏิบัติดังต่อไปนี้
                                  (๑)
กำหนดนโยบายการประกอบกิจการนายหน้าประกันภัย รวมถึงราย
ละเอียด ขั้นตอนการปฏิบัติ วิธีการดำเนินการ
ขอบเขตความรับผิดชอบการบริหารความเสี่ยง การ
คิดค่าธรรมเนียมหรือค่าบริการกับลูกค้าและกับบริษัทประกันภัย
และระบบการควบคุมภายในไว้
เป็นลายลักษณ์อักษร ทั้งนี้ นโยบายดังกล่าว
ต้องได้รับความเห็นชอบจากคณะกรรมการธนาคาร
พาณิชย์
                                   (๒)
ตรวจสอบดูแลให้มีการปฏิบัติตามกฎหมาย หรือกฎเกณฑ์อื่นที่
เกี่ยวข้องโดยเคร่งครัดและต้องจัดให้มีระบบการควบคุมภายในที่เหมาะสม
                                   (๓)
บันทึกรับรู้รายได้ที่ได้รับจากการเป็นนายหน้าประกันวินาศภัยนาย
หน้าประกันชีวิต หรือจากการให้บริหารอื่น ๆ ที่เกี่ยวข้อง
ทั้งจากลูกค้า จากบริษัทประกันวินาศภัย 
และจากบริษัทประกันชีวิต ให้ครบถ้วนถูกต้องตามความเป็นจริง
                                   (๔)
มีการจัดเก็บเอกสารหลักฐานที่เกี่ยวข้องไว้ที่ธนาคารพาณิชย์เพื่อให้
ธนาคารแห่งประเทศไทยสามารถตรวจสอบได้ตลอดเวลา

                        ข้อ
๕  ประกาศนี้ใช้บังคับตั้งแต่วันถัดจากวันประกาศในราชกิจจานุเบกษา
เป็นต้นไป

                                                            ประกาศ
ณ วันที่ ๒๐ ธันวาคม พ.ศ. ๒๕๔๔

หม่อนราชวงศ์ปรีดิยาธร 
เทวกุล

ผู้ว่าการ
                                                                         ธนาคารแห่งประเทศไทย

[รก. ๒๕๔๔/พ๑๒๘ง/๔๖/๒๔ ธันวาคม ๒๕๔๔]

                                                                                    พรพิมล/พิมพ์/แก้ไข
                                                                                    ๓
มิ.ย ๒๕๔๕